Document ID: /roh_data/filtered/fineweb-2-filterrobots_roh.jsonl.gz/21418

La vischnanca da Scuol ha previs da sanar la punt da Gurlaina per 2,2 milliuns francs. Finida stuess la nova punt da 145 meters lunghezza e 70 meters autezza esser il november da quest onn. Curt suenter che las lavurs han dentant cumenzà, han ins uss puspè rumì il plazzal da construcziun.
La raschun per la bloccada da construcziun e tge consequenzas che quella porta cun ella, n'ha il president communal da Scuol, Christian Fanzun, anc betg vulì tradir. La populaziun vegnia infurmada tenor Fanzun, durant la proxima radunanza communala. Lieu ha quella ils 29 da zercladur.